Hyvä ystävä! Tervetuloa Eläimet opettavat -sarjaan.
Näissä jaksoissa on tarkasteltu -
Jumalan mainioita ja hauskoja eläimiä, -
joita Hän on suunnitellut. Niistä voimme nauttia ja oppia -
ja niiden perusteella voidaan myös kehittää -
ihan uusia tuotteita teollisuudelle.
Jumala varmasti haluaa meidän tarkastelevan tieteellisesti -
ja tarkasti jopa Hänen luomuksiensa yksityiskohtia.
Sieltä opimme paljon ja ennen kaikkea saamme varmuuden siitä, -
että ne on suunniteltu. Kaikki- valtias evoluutio ei tätä tee, -
vaan se yleensä hajottaa kaiken eikä tee mitään hyvää.
Luonnossa on Spider-Man eli Hämähäkkimies.
Spider-Manhan on paljon katsottu suosittu sarja, -
mutta luonnossakin on Spider-Man.
Itse asiassa kaikki tällaiset asiat ovat -
Jumalan jo edeltä keksimiä ja suunnittelemia.
Kyseessä on gekkolisko, joka kävelee sisäkatossa ylösalaisin -
hymy poskella jahdaten kärpäsiä ja muita hyönteisiä.
Olen ollut paljon Afrikassa. Siellä gekkoliskot vilistivät katossa.
Oli hyvin hauskaa seurata niitä. Tajusin, -
että jos gekot juoksevat hyönteisten perässä, ne ovat tosi tärkeitä.
Nehän syövät kaikki torakat ym. pois ollen tärkeitä puhdistajia.
Ilman niitä paikat olisivat täynnä kaikenlaisia ötököitä.
En kuitenkaan tajunnut, että jos gekko jahtaa kärpäsiä/torakoita, -
niin kuka tulee gekon perässä.
Se selvisi eräänä tosi kuumana -
hikisenä päivänä (+30 astetta).
Menin sisälle ja nojasin ikkunaan, josta tuli viileää tuulta.
Luin tyytyväisenä kirjaa ja katselin, -
kun gekot juoksivat siellä täällä ja katossa ylösalaisin.
Yhtäkkiä vaimo tuli ovelle jäätyen oviaukkoon.
Ei huutanut eikä kirkunut, vaan vakavasti ja rauhallisesti sanoi: -
"Pekka, nouse varovasti ylös. -
Pääsi päällä on käärme."
No, kyllä olen vaimoa aina uskonut enkä katsonut ylös.
Hyvin varovasti ja hitaasti nousin ja poistuin tuolista.
Oven suussa käännyin katsomaan. Todellakin - se oli vihreä mamba.
Se on vähemmän mukava otus.
Afrikkalaiset kutsuvat sitä 3 askeleen käärmeeksi.
Jos se puree sinua, ehdit ottaa 3 askelta ennen kuolemaasi.
Eivät siinä auta seerumit tai lääkkeet.
Minulla oli mukana seerumeita ja kortisoneja, pistoksia ym.
Ne eivät olisi auttaneet. Olisin kuollut.
Puutarhuri tuli. Hänkin kavahti perääntyen pari askelta.
Hänellä oli harava, muttei käyttänyt sitä, -
vaan haki vielä pidemmän karahkan, jolla hän sen tappoi.
Langenneen maailman luonnossa on epämiellyttäviä asioita.
Sekin todistaa, että Raamatun kertomus käärmeestä on totta.
Se veti ihmisiä nenästä ja aiheutti syntiinlankeemuksen, -
mistä johtuen täällä ei mikään kehity paremmaksi, vaan rappeutuu.
Gekkoliskon ihmeellisten jalkojen ominaisuuksia on käytetty -
ihmetarran suunnitteluun. Kielin yliopistossa Saksassa -
tutkijaryhmä teki silikoniteipin matkimalla gekon jalkaa.
Tämä teippi on vahvaa, ja sitä voi käyttää useita kertoja.
Se ei jätä liimamaista tahraa tavallisen teipin tavoin.
Se tarra on niin vahva, että aikuinen voi riippua katosta -
20 x 20 cm:n kokoisen tarran varassa.
Kun gekon jalan mallin mukaan tehtiin silikoniteippitarra, -
niin 20 x 20 cm:n pala tarraa lätkäistiin kattoon.
Siinä aikuinen ihminen pystyi roikkumaan tarran irtoamatta.
Aivan uskomaton juttu, mutta tottahan se on.
Älä silti ala kiipeillä Spider- Manina, jos saat ne tarrat jostain.
Jos laittaisit tarrat käsiin ja jalkoihin ja kiipeäisit seinää ylös, -
niin se olisi kuitenkin liian riskaabelia.
Gekkohan sen tekee hymyillen, muttei ihmisen tarra ole yhtä hyvä -
koska gekon jalka on hyvin mukautuvaa ja muotoutuvaa.
Se huomioi kaikki seinän kuprut ym. eikä putoa.
Ihmistarra ei ole yhtä hyvä.
Tässä huomaat, että luonnon tekemä kiipeilytarra -
voittaa 100-0 ihmisen tekemän tarran.
Tietysti ihmisen tekemää tarraa voidaan hyödyntää monin tavoin.
Se on monikäyttöinen eikä tahraa seinää jne. Kyllä sille käyttöä on.
Se on mainio esimerkki biomimetiikasta.
No, miten on mahdollista, että tarra pysyy siinä?
Miten gekon jalasta matkitulla silikonitarralla -
aikuinen voi pienen palan varassa roikkua katosta?
Havaittiin, että gekoilla ja joillakin hyönteisillä, -
kuten kärpäsillä, jotka vilistävät katossa ylösalaisin, -
on jaloissaan pieni karvamaisia rakenteita, -
joita kutsutaan nimellä setae.
Rakenteiden päässä on spatulaksi kutsuttu litteä rakenne.
Kun jalat koskevat pintaa, syntyy molekyylien välinen vetovoima, -
jota kutsutaan van der Waalsin voimaksi. Se saa ne tarttumaan.
Tämä sama voima saa vesipisarat kiinnittymään kattoon tai lasiin.
Van der Waalsin voima ei ole kovin vahva.
Siksi vesipisarat eivät ole kovin suuria. Niiden koolle on yläraja, -
jos ne ovat katossa tai seinässä.
No, gekon jalassa on satojatuhansia spatuloita.
Suuri lukumäärä tekee sen, että vaikka voima on heikko, -
ne voivat yhdessä kannattaa suurtakin painoa.
Se selittää kyvyn juosta ylösalaisin sisäkatossa -
tai lasiseinää ylös siitä putoamatta.
No, haasteellista tällaisen designin toteuttamisessa on aina ollut -
tuotteen valmistus ja toiminta- kykyisyys epätasaisilla pinnoilla.
Se on se juju. Epätasaisuutta on. Helpompi olisi tasainen pinta.
Gekkojen raajojen rakenteet ovat siis riittävän joustavia -
sopeutuakseen myös epätasaisille pinnoille.
Ihmisen tekemiä vastaavia materiaaleja on ollut vaikea löytää.
Vielä vaikeampaa on ollut pienten karvamaisten rakenteiden teko.
Jumalan suunnittelema gekon raaja tekee siis yksityiskohdat paremmin.
Tästä on netissä mainioita kuvia, kun on laitettu lasi, -
ja sitten katsottu, miten kivasti gekon raaja on siinä kiinni.
No, näitä muitakin mainioita imulevyjä on luonnossa.
Gekon jalka ei ole ainoa. On olemassa Remora-kala, -
erikoinen kala, jonka päälaella on imulevy.
Sillä kala kiinnittyy suuriin merieläimiin, -
kuten haihin ja paholaisrauskuihin.
Sen tarttumaelin on evolutionistien mukaan kehittynyt kalan selkäevästä -
eli siitä olisi muka kehittynyt imukuppi.
Siinä on 16-20 liikuteltavaa levyä, -
joilla kala imeytyy isomman kalan pintaan.
Kohtisuorat jänteet muodostavat sen imukupin.
Imulevyhuulten tutkimus paljastaa sen ainutlaatuisen arkkitehtuurin.
Huom! Ainutlaatuisen arkkitehtuurin! Se mahdollistaa lujan imun -
kiinnittäen kalan tiukasti haikalaan tai rauskuun.
Evolutionisteilla on aina kaikkeen selittävä tarina.
Muista tässä taas erottaa tarinat tosiasioista.
Evolutionisti selittää, että imukuppi piti kehittää evään, -
koska kalan muoto haittasi sujuvaa uimista.
Eikö olisi ollut helpompaa vähän muotoilla kalaa -
paremmaksi uimariksi kuin kehittää evästä tosi monimutkainen imulaite?
Eivät nämä tarinat oikein kuulosta uskottavilta.
Tässä taas humpuukitutka vilkuttaa punaista, -
ja huomaat, että sinua taas vedätetään tarinoilla.
No, imukuppi on niin tehokas, että remorat pysyvät kiinni -
jopa hyppäävissä pyöriäisissä. Pyöriäisen hypyssä on -
aikamoiset voimat, mutta se imuvoima on niin hyvä.
Tutkijat halusivat selvittää, mistä on kyse.
Asian selvittämiseksi he tarkastelivat imukupin pehmeää huulta.
Imukupin huulen ja ihonalaisen kudoksen välissä -
he havaitsivat ainutlaatuisen rakenteen, -
joka muodostui kohtisuorista kollageeniproteiinijänteistä.
Siitä tuli joustavuus. Näin kosketus- pinta oli mahdollisimman suuri -
säilyttäen huulen muodon, jolloin imuvoima säilyy, -
ja se pysyy lujasti kiinni. Tutkimus selvitti myös, -
miten kala voi kiinnittyä nopeasti uivan hain karkeaan nahkaan.
Hai ui nopeimmillaan 80 km/t.
Sen on oltava alati liikkeessä happea saadakseen. Se ei pysähdy.
Hain nahka on hyvin karkea, emalimaisten suomujen peittämä.
Tutkijat rakensivat biomimeettisen levyn kohtisuorine nailonkuituineen.
Ne pitävät tarvittavan muotonsa elektrostaattisesti.
Imulevy tarttuu vedessäkin raskaisiin esineisiin, -
joiden pinta on hain tavoin karhea ja epäsäännöllinen.
Hain nahka on hyvin mielenkiintoinen. Siihen palattaneen myöhemmin.
Tietysti imukuppia kehitellään edelleen -
ja sinne pannaan ympäristöystävällisiä materiaaleja, -
esim. biohajoavaa silkkiä.
Voidaan tehdä sellaisia levyjä tutkimuslaitteisiin, -
että ne liikkuisivat ympäri maailmaa, -
kiinnittäen valaisimia haikaloihin ja seuraten ympäristön saastumista.
Tällainen liikkuva biomimeettinen laite voisi kerätä -
merkittävää biologista ja ympäristötietoutta.
He toivovat, että Remora-kalan imulevyä matkimalla -
laitetta voisi käyttää merien suojelussa/merien tilan valvonnassa.
Tässäkin nähdään, miten luonnosta otettu nerokas ratkaisu -
voisi hyödyttää ihmiskuntaa ja varjella saastumiselta.
Nämä sovellutukset ovat aina hyvin merkittäviä asioita.
Biomimetiikka on todella iso tutkimusalue.
Itsekin tunnen prof. Stuart Burgessin, -
joka on Bristolin yliopiston biomimetiikkaosaston johtaja.
Hän on usein kertonut siitä, miten tärkeää biomimeettinen tutkimus on.
Hän uskoo myös luomiseen, kuten minäkin.
Hän osoittaa monissa luennoissaan netissä (englanniksi), -
miten valtavan nerokas Jumalan suunnittelema luomakunta on.
Hän on kovan tason tiedemies ja pystyy osoittamaan, -
että luomakunta on todella täynnä suunnittelua, -
jota insinöörit pystyvät hyödyntämään ja tutkimaan -
ja ottamaan asioita esille Jumalan kunniaksi.
Hän jopa kirjoitti tästä Englannin prinssi Charlesille, -
joka sanoi, että näitä asioita pitäisi koulussakin ottaa esiin.
Hän ihmetteli, miksei tätä suunnittelua saa opetuksessa ottaa esiin.
Se on hyvä kysymys. Ajattele sinä itse -
ja tee johtopäätökset itse.
Tekstitys: Tuula-Riitta Virrankare